CELEX: 62012CA0166
Language: hr
Date: 2013-12-05 00:00:00
Title: Predmet C-166/12: Presuda Suda (peto vijeće) od 5. prosinca 2013. (zahtjev za prethodnu odluku koji je uputio Krajský soud v Praze — Češka republika) — Radek Časta protiv Česká správa sociálního zabezpečení (Zahtjev za prethodnu odluku — Članak 11. stavak 2. Priloga VIII. Pravilnika o službenicima — Uredba (EEZ, Euratom, EZUČ) br. 259/68 i (EZ, Euratom) br. 723/2004 — Službenici Unije — Mirovinska prava stečena prema nacionalnom sustavu — Prelazak na mirovinski sustav Unije — Metoda izračuna — Pojam „kapitalizirana vrijednost mirovinskih prava” )

15.2.2014   
            
            
               HR
            
            
               Službeni list Europske unije
            
            
               C 45/8
            
         Presuda Suda (peto vijeće) od 5. prosinca 2013. (zahtjev za prethodnu odluku koji je uputio Krajský soud v Praze — Češka republika) — Radek Časta protiv Česká správa sociálního zabezpečení
   (Predmet C-166/12) (1)
   
   (Zahtjev za prethodnu odluku - Članak 11. stavak 2. Priloga VIII. Pravilnika o službenicima - Uredba (EEZ, Euratom, EZUČ) br. 259/68 i (EZ, Euratom) br. 723/2004 - Službenici Unije - Mirovinska prava stečena prema nacionalnom sustavu - Prelazak na mirovinski sustav Unije - Metoda izračuna - Pojam „kapitalizirana vrijednost mirovinskih prava”)
   2014/C 45/15
   Jezik postupka: češki
   
      Sud koji je uputio zahtjev
   
   Krajský soud v Praze
   
      Stranke glavnog postupka
   
   
      Tužitelj: Radek Časta
   
      Tuženik: Česká správa sociálního zabezpečení
   
      Predmet
   
   Zahtjev za prethodnu odluku — Krajský soud v Praze –Tumačenje čl. 4., st. 3. Ugovora o EU i čl. 11., st. 2. Uredbe (EEZ, Euratom, EZUČ) br. 259/68 od 29. veljače 1968. kojom se određuju pravila za dužnosnike [službenike] Europskih zajednica kao i sustav koji se primjenjuje na ostale djelatnike Zajednica te se uvode posebne mjere koje se privremeno primjenjuju na dužnosnike [službenike] Komisije (SL L 56, 1968., str. 1.) (SL, posebno izdanje na hrvatskom jeziku, poglavlje 4., svezak 6., str. 1.), koja je izmijenjena Uredbom (EZ, Euratom) Vijeća br. 723/2004 od 22. ožujka 2004. Kojom se izmjenjuju pravila za dužnosnike [službenike] Europskih zajednica kao i sustav koji se primjenjuje na ostale djelatnike zajednica (SL L 124, str. 1.) — Prenošenje mirovinskih prava stečenih prije stupanja u službu Unije- Pojam „kapitalizirana vrijednost mirovinskih prava” — Nacionalno zakonodavstvo propisuje metodu izračuna mirovinskih prava predviđenih za prenošenje koja dovodi do vrijednosti koja je znatno niža od iznosa doprinosa uplaćenih u nacionalni mirovinski sustav
   
      Izreka
   
   
               1.
            
            
               Članak 11. stavak 2. Priloga VIII. Uredbe (EEZ, Euratom, EZUČ) br. 259/68 od 29. veljače 1968. kojom se određuju pravila za službenike Europskih zajednica kao i sustav koji se primjenjuje na ostale zaposlenike Zajednica te se uvode posebne mjere koje se privremeno primjenjuju na službenike Komisije, koja je izmijenjena Uredbom (EZ, Euratom) Vijeća br. 723/2004 od 22. ožujka 2004., treba tumačiti u smislu da država članica može odrediti iznos kapitalizirane vrijednosti mirovinskih prava bilo putem metode aktuarske protuvrijednosti, bilo putem paušalne otkupne vrijednosti, bilo putem drugih metoda, pod uvjetom da iznos koji se prenosi predstavlja mirovinska prava stvarno stečena na temelju prethodnih aktivnosti odnosnog službenika.
            
         
               2.
            
            
               Članak 11. stavak 2. Priloga VIII. Uredbe br. 259/68, izmijenjene Uredbom br. 723/2004, i članak 4. stavak 3. UEU-a treba tumačiti u smislu da ne zabranjuju primjenu metode izračuna kapitalizirane vrijednosti prethodno stečenih mirovinskih prava, kako je to uređeno češkim propisima, čak i ako ta metoda dovodi do toga da je iznos kapitalizirane vrijednosti koja se prenosi u mirovinski sustav Unije određen u visini koja ne doseže ni polovinu uplaćenih doprinosa od strane službenika i njegovog nekadašnjeg poslodavca u nacionalnome mirovinskom sustavu.
            
         
               3.
            
            
               Članak 11. stavak 2. Priloga VIII. Uredbe br. 259/68, izmijenjene Uredbom br. 723/2004, i članak 4. stavak 3. UEU-a treba tumačiti u smislu da, u svrhu izračuna iznosa kapitalizirane vrijednosti mirovinskih prava stečenih u nacionalnome mirovinskom sustavu i određenih za prenošenje u mirovinski sustav Unije, ne može se uzeti u obzir razdoblje tijekom kojega je službenik već bio uključen u sustav Unije.
            
         
      (1)  SL C 200, 7.7.2012.